  Майя Бывальцева 12-тӥ гудырикошконлы Удмуртиын тысё но пуртэсо юосты чакламлэсь 27 процентсэ утялтӥзы. Оглом 70,7 сюрс гектар вылысь ю тысез кутсазы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Туннэ нуналлы гуртоос 176 сюрс 700 тонна ю тысь жильдӥзы. Гектарысь шорлыдын 25 центнер люкаське Аранзэс 30 процентлэсь ятырлы быдэстӥзы ни Вавож, Алнаш, Дэри, Грак, Пичи Пурга, Красногорск ёросъёсысь гурт возёсъёс. Та дырлы тужгес трос ю-нянь кутсазы можгаос – 25 сюрс тонна. Нош удалтонлыкезъя вавожъёс азьпалан мыно – соос гектарысь 39 центнерен жильдо. Бусыын ужасьёслы 240 сюрс гектарез утялтыны кылиз на.  Тегъёс: Можга Вавож Удмуртия гуртвозёс ютысь аран  